Source: https://docplayer.hu/3341056-Ado-levonasanak-joga-javitott-szamla-alapjan-az-afa-rendszereben.html
Timestamp: 2020-08-07 15:26:45+00:00

Document:
Adó levonásának joga javított számla alapján az áfa rendszerében - PDF Free Download
Download "Adó levonásának joga javított számla alapján az áfa rendszerében"
1 Adó levonásának joga javított számla alapján az áfa rendszerében Hír-ADÓ Hírlevelünk célja, hogy tájékoztassuk ügyfeleinket egy új július 15-én megjelent Európai Bírósági ítéletről (C-368/09.), amely azt elemzi, hogy ellentétes-e a Közösségi joggal azon nemzeti szabályozás, amely megtagadja az áfa levonási jogot, ha az adóalany részére értékesített termékekre vagy nyújtott szolgáltatásokra vonatkozó számla eredetileg olyan téves adatot tartalmazott, amelynek a későbbi javítása nem tartja tiszteletben az alkalmazandó nemzeti szabályokban rögzített valamennyi feltételt július 20.
2 Adó levonásának joga javított számla alapján az áfa rendszerében Az Európai Unió Bíróságának eljárása Az Európai Unió Bíróságának ( Európai Bíróság ) eljárása alapjául szolgáló tényállás lényege az volt, hogy az eljárásban felperesként fellépő adóalany olyan számlákat fogadott be alvállalkozójától, és gyakorolt azok alapján adólevonási jogot, amelyeken tévesen szerepelt a teljesítés időpontja. Az adott számlákat azonban az alvállalkozó később sztornózta, és új számlákat állított ki, amelyeken helyes teljesítési időpont került feltüntetésre. Az Adóhatóság a fentiekre vonatkozóan azt a megállapítást tette, hogy álláspontja szerint az eredetileg kiállított számlákat az adóalany nem használhatta fel adólevonás céljára, tekintettel arra, hogy e számlák nem tartalmazták a munkák alvállalkozó általi teljesítésének helyes időpontját. Az Adóhatóság megítélése szerint az új, javított számlák sem alapozhatták meg az áfa-levonást, mivel nem volt biztosított azok folyamatos sorszámozása. E vonatkozásban az Adóhatóság megállapította, hogy az ugyanazon a napon kiállított stornó számlák és javított számlák két eltérő sorszámozást használtak, mivel a stornó számlák sorszáma a es számmal, míg a javított számlák sorszáma a JESB2008 megjelöléssel kezdődött. Ítéletében a Bíróság megállapította, hogy jelen ügyben álláspontja szerint teljesültek az adólevonás tartalmi feltételei, tekintettel arra, hogy az adott alvállalkozók szolgáltatásait az adóalany adóköteles tevékenységéhez használta fel. Az adólevonás formai feltételeivel kapcsolatban a Bíróság megerősítette, hogy az adólevonás gyakorlásának feltétele a számlával való rendelkezés. Ehhez kapcsolódóan az Európai Bíróság megállapította, hogy azon időpontban, amikor az elsőfokú Adóhatóság megtagadta az adóalanytól az alvállalkozó által részére nyújtott szolgáltatásokhoz kapcsolódó áfa levonását, az a befogadó az adóhatósági ellenőrzés megkezdésének időpontjában már rendelkezett a javított és a pontos teljesítési időpontokat feltüntető számlákkal, ennek megfelelően, teljesült minden ahhoz szükséges tartalmi és alaki feltétel, hogy az adóalany élhessen az alvállalkozó által teljesített szolgáltatásnyújtáshoz kapcsolódó áfa levonásának jogával. E vonatkozásban a Bíróság hangsúlyozta, hogy a Közösségi szabályozás nem ír elő olyan kötelezettséget, amely szerint a 2
3 javított számláknak ugyanazon sorozatba kell tartozniuk, mint amelybe a hibás számlákat érvénytelenítő stornó számlák tartoznak. A fentiek alapján, az Európai Bíróság megállapította, hogy a Közösségi szabályozással ellentétes az olyan nemzeti szabályozás vagy gyakorlat, amelynek alapján a nemzeti hatóságok azzal az indokkal tagadják meg az adóalanytól a részére nyújtott szolgáltatások után fizetendő vagy megfizetett adónak az általa fizetendő áfa összegéből való levonását, hogy a levonás időpontjában rendelkezésére álló eredeti számla a szolgáltatásnyújtás teljesítésének téves időpontját tartalmazta, valamint a később javított számla és az eredeti számlát érvénytelenítő stornó számla sorszámozása nem folyamatos. Az adólevonás feltétele, hogy a levonás anyagi jogi feltételei teljesülnek, és az érintett hatóság határozatának meghozatala előtt az adóalany olyan javított számlával rendelkezzen, amely feltünteti a szolgáltatásnyújtás teljesítésének pontos időpontját, még ha e számla és az eredeti számlát érvénytelenítő stornó számla nem azonos sorszámtartományba tartozik. Gyakorlati következmények A fentiek alapján tehát az a következtetés vonható le az Európai Bíróság ítéletéből, hogy az adólevonási jogot az adóalany téves, hibás számla birtokában is azon időponttól gyakorolhatja, amikor az adólevonási joga megnyílt, feltéve, hogy legkésőbb az Adóhatóság eljárásnak megkezdésekor rendelkezik az eredeti számlát javító új és helyes számlával. Az adólevonási jog tehát nem csak attól az időponttól illeti meg az adóalanyt, amikor a javított számlát kézhez veszi, hanem már az adólevonási jog megnyílásától, tartalmi feltételeinek teljesülésétől kezdődően. Ennek megfelelően tehát, amennyiben a javított számla az adóalany rendelkezésére áll, az adólevonási jog nem az adott javított számla kézhezvételének időpontjától, hanem visszahatóan, az adólevonási jog megnyíltának, tartalmi feltételei teljesülésének időpontjától kezdődően illeti meg az adóalanyt. További fontos alapelv, amit az Európai Bíróság ítéletében megállapít, hogy az adólevonási jog gyakorlása szempontjából az sem feltétel, hogy az új, javított számla, és az eredeti számlát érvénytelenítő stornó számla azonos sorszámtartományba tartozzon, mivel a Közösségi jog ilyen feltételt nem ír elő. Álláspontunk szerint a fenti döntés mindazon ügyfelünk szíves érdeklődésére számot tarthat, amelyek olyan számlák alapján vontak le előzetesen felszámított áfá-t, amelyről később kiderült, hogy téves adatokat tartalmazott, majd annak javítását, korrekcióját követően a korábban levont áfa összegét nem helyesbítették, tekintettel arra, hogy az adólevonás formai feltételeit utólag teljesítették. 3
4 Kapcsolatok Amennyiben a fentiekkel kapcsolatban bármilyen észrevétele, hozzáfűzni valója van, kérjük, vegye fel a kapcsolatot szakértőinkkel az alábbi elérhetőségeken: Dr. Kövesdy Attila Vezető Partner Tel : Veszprémi István Partner Tel : Dr. Gyuricsku Eszter Tel : Dr. Márkus Csaba Tel : Knébel Tamás Tel : A Hír-ADÓ ügyfeleinkhez elektronikus úton érkezik. Amennyiben Ön is szeretné megkapni kiadványunkat, kérjük, jelezze igényét Sápi Mónikánál (tel.: ;

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság